ฐานะการเงินและผลการดำเนินงาน

12.1 งบการเงิน

12.1.1 ผู้สอบบัญชีและนโยบายบัญชีที่สำคัญ

ผู้สอบบัญชีสำหรับงบการเงินของบริษัทฯ ในปี 2543 คือ นางสุวิมล กฤตยาเกียรณ์
ผู้สอบบัญชีรับอนุญาติเลขที่ 2982 สำนักงานสอบบัญชี ดี ไอ เอ

สรุปรายงานการตรวจสอบของผู้ตรวจสอบบัญชี มีดังนี้

รายงานของผู้สอบบัญชี ปี 2543 ตรวจสอบโดย สำนักงานสอบบัญชี ดี ไอ เอ
ได้แสดงความเห็นในรายงานผู้สอบบัญชีว่า

“ข้าพเจ้าได้ตรวจสอบงบดุล ณ วันที่ 31 ธันวาคม 2543 งบกำไรขาดทุน
งบแสดงการเปลี่ยนแปลงในส่วนของผู้ถือหุ้น งบกำไรสะสม และงบกระแสเงินสด
สำหรับปีสิ้นสุดวันเดียวกันของบริษัท สยามเจเนอรัลแฟคตอริ่ง จำกัด (มหาชน)
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าว
จากผลการตรวจสอบของข้าพเจ้า งบการเงินที่นำมาเปรียบเทียบตรวจสอบโดยผู้สอบบัญชีอื่น
ตามรายงานลงวันที่ 17 กุมภาพันธ์ 2543
ซึ่งแสดงความเห็นอย่างมีเงื่อนไขว่ายกเว้นผลกระทบต่องบการเงินจากการตั้งค่าเผื่อหนี้สงสัยจะสูญของลูกหนี้การค้าไม่เพียงพอ
และข้อสังเกตเกี่ยวกับการดำเนินงานต่อเนื่อง

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการ
ทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และการประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้นตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความห็นของข้าพเจ้า

ข้าพเจ้าเห็นว่างบการเงินข้างต้นนี้แสดงฐานะการเงิน ณ วันที่ 31 ธันวาคม 2543
ผลการดำเนินงาน และกระแสเงินสดสำหรับปีสิ้นสุดวันเดียวกันของบริษัท สยามเจเนอรัลแฟคตอริ่ง
จำกัด (มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ข้าพเจ้าขอให้สังเกตหมายเหตุประกอบงบการเงินข้อที่ 1
ซึ่งกล่าวถึงผลกระทบจากภาวะวิกฤตทางเศรษฐกิจของประเทศไทยและประเทศอื่น ๆ
ในเขตภูมิภาคเอเชียแปซิฟิกโดยรวม นอกจากนี้ตามหมายเหตุประกอบงบการเงินข้อที่ 13 และ 14
บริษัทฯ มีเงินกู้ทั้งระยะสั้นและระยะยาวที่ยังคงค้างชำระอยู่ ณ ปัจจุบัน แม้บริษัทฯ
จะสามารถปรับโครงสร้างหนี้สำเร็จแล้ว และวิกฤตทางเศรษฐกิจจะผ่อนคลายลงไป
แต่อย่างไรก็ตาม บริษัทฯ ยังคงมีความไม่แน่นอนเนื่องจากผลการดำเนินงานของบริษัทฯ
สำหรับปีสิ้นสุดวันที่ 31 ธันวาคม 2543 มีผลขาดทุนสะสมเกินทุน จำนวน 13.25 ล้านบาท
งบการเงินของบริษัทฯ ได้จัดทำขึ้นตามข้อสมมติฐานที่ว่า บริษัทฯ จะดำเนินงานต่อเนื่องต่อไปได้
จึงไม่ได้รวมรายการปรับปรุงเกี่ยวกับมูลค่าที่คาดว่าจะได้รับชำระจากลูกหนี้และการจัดประเภทหนี้สิน
ซึ่งอาจจำเป็นถ้าบริษัทฯ ไม่สามารถดำเนินกิจการต่อไปได้”

นโยบายการบัญชีที่สำคัญ

การบันทึกรายได้และค่าใช้จ่าย

-   บริษัทฯ รับรู้รายได้ดอกเบี้ยจากการซื้อสิทธิเรียกร้อง จากการให้เช่าทรัพย์สิน
    จากสินเชื่อสินค้าคงคลัง
    ตามเกณฑสัดส่วนของเวลาและจะหยุดรับรู้รายได้เมื่อลูกหนี้ผิดนัดชำระหนี้เกินกว่าหกเดือน
    โดยจะรับรู้รายได้ตามเกณฑ์เงินสด

-   รายได้ค่าธรรมเนียมและบริการ บันทึกตามเกณฑ์ค้างรับ

-   ดอกเบี้ยรับรู้เป็นรายได้ตามเกณฑ์สัดส่วนของเวลาโดยคำนึงถึงอัตราผลตอบแทนที่แท้จริงของสินทรัพย์

-   ค่าใช้จ่ายรับรู้ตามเกณฑ์ค้างจ่าย

ลูกหนี้จากการให้เช่าทรัพย์สินทางการเงิน

บริษัทฯ
มีนโยบายบันทึกรายการให้เช่าทรัพย์สินระยะยาวตามวิธีเช่าทางการเงินสำหรับสัญญาเช่าซึ่งทำขึ้นและเข้าเงื่อนไขสัญญาเช่าทางการเงิน

ค่าเผื่อหนี้สงสัยจะสูญ

บริษัทฯ ตั้งค่าเผื่อหนี้สงสัยจะสูญเท่ากับจำนวนหนี้ที่คาดว่าจะเรียกเก็บไม่ได้จากลูกหนี้ทั้งหมด
ทั้งนี้โดยพิจารณาจากผลการเรียกเก็บหนี้ในอดีตควบคู่กับการวิเคราะห์ฐานะการเงินในปัจจุบันของลูกหนี้เป็นเกณฑ์

เงินลงทุน

เงินลงทุนทั่วไปแสดงด้วยราคาทุนปรับลดด้วยค่าเผื่อการด้อยค่าของเงินลงทุน
ผลขาดทุนจากการด้อยค่าถือเป็นค่าใช้จ่ายในงบกำไรขาดทุน

การตัดค่าเสื่อมราคา

บริษัทฯ บันทึกราคาสินทรัพย์ในราคาทุนหักด้วยค่าเสื่อมราคาสะสม

บริษัทฯ ตัดค่าเสื่อมราคาสินทรัพย์ โดยวิธีเส้นตรงตามอายุการใช้งานโดยประมาณของสินทรัพย์ ดังนี้

อาคาร 20 ปี

เครื่องตกแต่งและเครื่องใช้สำนักงาน 5 ปี

ยานพาหนะ 5 ปี

ทรัพย์สินให้เช่าดำเนินงาน ตัดค่าเสื่อมราคาโดยวิธีเส้นตรงตามอายุสัญญาเช่าของสินทรัพย์นั้น

สินทรัพย์รอการขายบันทึกบัญชีตามยอดคงเหลือสุทธิของบัญชีลูกหนี้ที่เกี่ยวข้องหรือราคาตลาด/ราคาประเมินของสินทรัพย์นั้นแล้วแต่ราคาใดจะต่ำกว่า

การด้อยค่าของสินทรัพย์

บริษัทฯ จะพิจารณาการด้อยค่าของสินทรัพย์ประเภท ที่ดิน อาคารและอุปกรณ์ เงินลงทุนและ

สินทรัพย์ไม่มีตัวตนต่าง ๆ
เมื่อมีข้อบ่งชี้ว่าราคาตามบัญชีของสินทรัพย์ดังกล่าวสูงกว่ามูลค่าที่คาดว่าจะได้รับคืน
โดยที่การประเมินจะพิจารณาแต่ละรายการหรือพิจารณาจากหน่วยสินทรัพย์ที่ก่อให้เกิดเงินสดแล้วแต่กรณี

ในกรณีที่ราคาตามบัญชีของสินทรัพย์สูงกว่ามูลค่าที่คาดว่าจะได้รับคืน บริษัทฯ
จะรับรู้ขาดทุนจากการด้อยค่าในงบกำไรขาดทุน และบริษัทฯ
จะบันทึกกลับรายการขาดทุนจากการด้อยค่าต่อเมื่อมีข้อบ่งชี้ว่าการด้อยค่าดังกล่าวไม่มีอยู่อีกต่อไปหรือยังคงมีอยู่แต่เป็นไปในทางที่ลดลง
โดยบันทึกในบัญชี รายได้อื่น

ภาษีเงินได้รอการตัดบัญชี

บริษัทฯ ถือปฏิบัติบันทึกภาษีเงินได้รอการตัดบัญชีสำหรับรายการรายได้/ค่าใช้จ่าย
ซึ่งมีความแตกต่างด้านเวลาในการทำรายงานทางการเงินและภาษีอากร ดังนั้น
ภาษีเงินได้ในส่วนที่สัมพันธ์กับรายการที่ยังไม่สามารถรับรู้เป็นรายได้หรือเป็นค่าใช้จ่ายในการคำนวณภาษีเงินได้ตามประมวลรัษฎากรได้
จะบันทึกเป็นรายการภาษีเงินได้รอการตัดบัญชีและแสดงในงบดุล
รายการภาษีเงินได้รอการตัดบัญชีนี้จะตัดบัญชีเป็นค่าใช้จ่ายทางภาษีเมื่อรายได้/ค่าใช้จ่ายนั้น ๆ
เกิดขึ้นจริงหรือถือเป็นรายได้/ค่าใช้จ่ายแล้วในการคำนวณภาษีเงินได้
(ดูหมายเหตุประกอบงบการเงิน 12)

รายการบัญชีที่เป็นเงินตราต่างประเทศ

1. บริษัทฯ บันทึกรายการบัญชีที่เป็นเงินตราต่างประเทศเป็นเงินบาทด้วยอัตราแลกเปลี่ยน ณ
วันที่เกิดรายการหนี้สินที่เป็นเงินตราต่างประเทศที่คงเหลืออยู่ ณ
วันที่ในงบดุลได้แปลงค่าเป็นเงินบาทด้วยอัตราแลกเปลี่ยน ณ
วันสิ้นปีกำไรหรือขาดทุนจากการแปลงค่าบันทึกเป็นรายได้หรือค่าใช้จ่ายในการดำเนินงานของปี
ส่วนรายการที่คุ้มครองด้วยสัญญาซื้อเงินตราต่างประเทศล่วงหน้าแปลงค่าเป็นเงินบาทด้วยอัตราแลกเปลี่ยนล่วงหน้านั้น
ค่าธรรมเนียมที่เกิดจากการทำสัญญาซื้อเงินตราต่างประเทศล่วงหน้าตัดเป็นค่าใช้จ่ายตลอดอายุของสัญญาที่เกี่ยวข้อง

2. บริษัทฯ
มีนโยบายในการป้องกันความเสี่ยงจากอัตราแลกเปลี่ยนของเงินกู้ยืมที่เป็นเงินตราต่างประเทศ
โดยได้ทำสัญญาซื้อขายเงินตราต่างประเทศล่วงหน้า
สำหรับเงินกู้และดอกเบี้ยที่เป็นเงินตราสกุลต่างประเทศบางส่วน
ทั้งนี้วงเงินดังกล่าวได้คลอบคลุมถึงภาระหนี้ที่จะต้องชำระภายในปีหน้า
เพื่อเป็นการลดความเสี่ยงจากอัตราแลกเปลี่ยนดังกล่าว

กำไร(ขาดทุน)ต่อหุ้นขั้นพื้นฐาน

กำไร(ขาดทุน)ต่อหุ้นขั้นพื้นฐาน
คำนวณโดยการหารยอดกำไร(ขาดทุน)สุทธิด้วยจำนวนหุ้นถัวเฉลี่ยถ่วงน้ำหนักของหุ้นที่ออกในระหว่างงวด
สำหรับปีสิ้นสุดวันที่ 31 ธันวาคม 2542 การคำนวณกำไร(ขาดทุน)สุทธิต่อหุ้นปรับลด
คำนวณโดยการสมมติให้มีการแปลงสภาพใบสำคัญแสดงสิทธิซื้อหุ้นทั้งหมดเป็นหุ้นสามัญ
เป็นผลให้มีกำไร(ขาดทุน)สุทธิต่อหุ้นลดลง ดังนั้น บริษัทฯ
จึงไม่ได้แสดงกำไร(ขาดทุน)สุทธิต่อหุ้นปรับลดในงบการเงินนี้

2.  สรุปฐานะการเงินและผลการดำเนินงานของบริษัทฯ ตั้งแต่ปี 2541-2543 (หน่วย : บาท)

+---------------------------+-------------+-------------+-------------+
|                           | 2541        | 2542        | 2543        |
+---------------------------+-------------+-------------+-------------+
| สินทรัพย์หมุนเวียน             | 1,          | 1,          | 960,330,232 |
|                           | 256,688,204 | 259,799,840 |             |
+---------------------------+-------------+-------------+-------------+
| สินทรัพย์รวม                 | 1,          | 1,          | 1,          |
|                           | 388,902,674 | 346,482,135 | 051,258,723 |
+---------------------------+-------------+-------------+-------------+
| หนี้สินหมุนเวียน               | 1,          | 1,          | 457,996,771 |
|                           | 352,200,639 | 507,446,596 |             |
+---------------------------+-------------+-------------+-------------+
| หนี้สินรวม                   | 1,          | 1,          | 1,          |
|                           | 380,390,826 | 528,823,713 | 064,511,137 |
+---------------------------+-------------+-------------+-------------+
| ส่วนของผู้ถือหุ้นรวม            | 8,511,848   | (1          | (           |
|                           |             | 82,341,578) | 13,252,414) |
+---------------------------+-------------+-------------+-------------+
| รายได้จากการดำเนินงาน       | 139,647,342 | 72,163,210  | 115,570,338 |
+---------------------------+-------------+-------------+-------------+
| รายได้รวม                  | 215,185,531 | 99,022,027  | 142,973,737 |
+---------------------------+-------------+-------------+-------------+
| กำไรขั้นต้น                  | 95,306,833  | (6,955,221) | 41,454,926  |
+---------------------------+-------------+-------------+-------------+
| รายการพิเศษ                |             |             |             |
+---------------------------+-------------+-------------+-------------+
| ขาดทุนจากอัตราแลกเปลี่ยน      | 16,270,902  | 26,698,043  | 107,821,088 |
+---------------------------+-------------+-------------+-------------+
|  กำไรสุทธิ                  | (1          | (1          | (2          |
|                           | 98,823,618) | 94,860,034) | 83,174,126) |
+---------------------------+-------------+-------------+-------------+
| มูลค่าหุ้นตามบัญชี (บาท)        | 0.37        | (8.45)      | (12.28)     |
+---------------------------+-------------+-------------+-------------+

  12.2 การแสดงอัตราส่วนทางการเงิน

บริษัท สยามเจเนอรัลแฟคตอริ่ง จำกัด (มหาชน)

FINANCIAL RATIO ANALYSIS

  --------------- ----------------------- -- --------- ------------ ---------- ---------- ---------- ------------ -----------
                                                       2541                    2542                  2543         

  LIQUIDITY RATIO                                                                                                 

                  Current Ratio              (times)   0.93                    0.84                  2.10         

  PROFITABILITY                                                                                                   
  RATIO                                                                                                           

                  Gross Profit Margin        (%)       -60.68%                 -7.02%                28.99%       

                  Net Profit Margin          (%)       -92.40%                 -196.78%              -198.06%     

                  Return on Equity           (%)       -2,335.85%              -106.87%              -2,136.77%   

                  Interest Income to         (%)       24.45%                  9.99%                 12.50%       
                  Lending                                                                                         

                  Interest Expense to        (%)       9.87%                   8.52%                 13.35%       
                  Borrowing                                                                                       

  EFFICIENCY                                                                                                      
  RATIO                                                                                                           

                  Return on Total Asset      (%)       -14.32%                 -14.44%               -26.94%      

                  Asset Turnover             (times)   0.15                    0.07                  0.14         

  FINANCIAL                                                                                                       
  POLICY RATIO                                                                                                    

                  Debt to Equity             (times)   162.17                  (8.38)                (80.33)      

                  Lending to Borrowing       (times)   0.72                    0.73                  1.24         

                  Payout Ratio               (%)       0.00%                   0.00%                 0.00%        

  PER SHARE                                                                                                       

                  E.P.S.                     ( Baht )  -8.63                   -8.45                 -12.28       

                  Book Valued                ( Baht )  0.37                    -7.91                 -0.19        

                  Dividend                   ( Baht )  0.00                    0.00                  0.00         

  GROWTH RATE                                                                                                     

                  Factoring income           (%)       -60.20%                 -47.34%               77.61%       

                  Leasing income             (%)       -38.29%                 -47.87%               -51.15%      

                  Inventories finance        (%)       -49.29%                 -61.12%               173.20%      
                  income                                                                                          

                  Fee and service            (%)       -24.41%                 -7.98%                96.56%       

                  Total income               (%)       -41.42%                 -53.98%               43.71%       

                  Factoring receivables      (%)       -38.29%                 16.40%                19.58%       

                  Net profit                 (%)       -73.80%                 -1.99%                -45.32%      

                  Total asset                (%)       -35.90%                 -2.84%                -22.10%      

                  Interest expense           (%)       -4.07%                  -11.60%               -3.55%       
  --------------- ----------------------- -- --------- ------------ ---------- ---------- ---------- ------------ -----------

12.3 คำอธิบายและการวิเคราะห์ฐานะการเงินและผลการดำเนินงาน

ผลการดำเนินงาน

ในปี 2543 การชะลอตัวของเศรษฐกิจ การควบคุมการให้สินเชื่อ
การลดลงของอัตราดอกเบี้ยในตลาด และการแข่งขันในตลาด
มีผลต่อผลการดำเนินงานของบริษัทในหลาย ๆ ด้าน องค์ประกอบที่สำคัญมีดังนี้ :

1 รายได้จากการซื้อสิทธิเรียกร้อง

รายได้จากการซื้อสิทธิเรียกร้องถือเป็นรายได้หลักของบริษัท ในปี 2542 และ 2543
บริษัทมีรายได้จากการซื้อสิทธิเรียกร้องเป็นจำนวน 56.27 ล้านบาท และ 99.94 ล้านบาท
ตามลำดับ คิดเป็นอัตราการขยายตัว 77.61 % เนื่องจากในปี 2543
บริษัทสามารถปล่อยสินเชื่อแฟคตอริ่งได้เพิ่มขึ้นจาก 2,569.13 ล้านบาท เป็น 4,410.31 ล้านบาท

2. รายได้จากการให้เช่าทรัพย์สิน

รายได้จากการให้เช่าทรัพย์สินของบริษัท ในปี 2542 และ 2543 เป็นจำนวน 12.39 ล้านบาท
และ 6.05 ล้านบาท ตามลำดับ คิดเป็นอัตราลดลง 51.15 %
สาเหตุหลักมาจากการที่บริษัทไม่ได้มีการปล่อยสินเชื่อประเภทลิสซิ่งเพิ่มเติม
คงเหลือเพียงลูกค้ารายเดิมที่ทยอยผ่อนชำระ และซื้อคืนเครื่องจักรไป

3. ดอกเบี้ยรับ

รายได้ดอกเบี้ยรับในปี 2542 และ 2543 เป็นจำนวน 18.83 ล้านบาท และ 1.95 ล้านบาท
ตามลำดับ คิดเป็นอัตราลดลง 89.64 %
เนื่องจากบริษัทนำเงินที่มีอยู่ไปปล่อยสินเชื่อมากกว่าที่จะฝากไว้ในบัญชี

4. ดอกเบี้ยจ่าย

ค่าใช้จ่ายดอกเบี้ยจ่ายลดลงจากจำนวน 105.25 ล้านบาทในปี 2542 เป็น 101.52 ล้านบาทในปี
2543 คิดเป็นสัดส่วน 22.26 % จากค่าใช้จ่ายรวมในปี 2543 โดยมีการจ่ายดอกเบี้ยลดลงจากปี
2542 จำนวน 3.73 ล้านบาท เนื่องจากในปลายปี 2543 บริษัทสามารถแปลงหนี้บางส่วน จำนวน
11.55 ล้านเหรียญสหรัฐอเมริกาเป็นทุน และได้รับลดหย่อนไม่ต้องชำระดอกเบี้ยค้างจ่ายอีกจำนวน
29,869,809.36 บาท ทำให้บริษัทมีดอกเบี้ยจ่ายลดลง

5. หนี้สูญและหนี้สงสัยจะสูญ

บริษัทตั้งสำรองหนี้สูญและหนี้สงสัยจะสูญ ในปี 2542 และ ปี 2543 เป็นจำนวน 84.63 ล้านบาท
และ 198.62 ล้านบาท ตามลำดับ คิดเป็นอัตราเพิ่มขึ้น 134.70 % จากปี 2542 หรือคิดเป็น
43.56 % ของค่าใช้จ่ายรวมในปี 2543 สาเหตุเพราะ ณ. วันที่ 31 ธันวาคม 2542 และ 2543
บริษัทฯมีลูกหนี้การค้าที่ค้างชำระเงินต้นและดอกเบี้ยเป็นเวลานานเป็นเงินรวม 727.35 ล้านบาท
และ 689.42 ล้านบาท ตามลำดับ ซึ่งฝ่ายบริหารได้สอบทานลูกหนี้ค้างเกินกำหนดชำระดังกล่าว
และบันทึกค่าเผื่อหนี้สงสัยจะสูญเป็นเงินรวม ณ วันเดียวกัน ประมาณ 500.30 ล้านบาท และ
697.64 ล้านบาท ตามลำดับ
ซึ่งฝ่ายบริหารเชื่อว่าค่าเผื่อหนี้สงสัยจะสูญดังกล่าวเพียงพอต่อผลเสียหายที่เกิดขึ้นจากการเรียกเก็บเงินจากลูกหนี้ไม่ได้
ค่าเผื่อหนี้สงสัยจะสูญดังกล่าว ได้คำนึงถึงลูกหนี้บางรายซึ่งอยู่ในระหว่างดำเนินคดีทางกฎหมาย
บางรายศาลได้ตัดสินให้บริษัทเป็นฝ่ายชนะคดีและอยู่ระหว่างการสืบทรัพย์
บางรายอยู่ระหว่างเจรจาเพื่อขอหลักประกันเพิ่ม
บางรายอยู่ระหว่างการเจรจากำหนดเวลาการชำระหนี้ใหม่และบางรายอยู่ระหว่างการผ่อนชำระหนี้

6.  ขาดทุนจากอัตราแลกเปลี่ยนเงินตราต่างประเทศ

ในปี 2543 บริษัทมีรายการขาดทุนจากอัตราแลกเปลี่ยนเงินตราต่างประเทศ จำนวน 107.82
ล้านบาท คิดเป็น 23.64 % ของค่าใช้จ่ายรวม เนื่องมาจาก

-   บริษัทฯมีการทำสัญญาปรับโครงสร้างหนี้ เพื่อแปลงหนี้เป็นทุนจำนวน 11.55
    ล้านเหรียญสหรัฐอเมริกา ณ วันทำสัญญามีอัตราแลกเปลี่ยนอยู่ที่ 39.16
    บาทต่อหนึ่งเหรียญสหรัฐอเมริกา แต่วันที่บริษัทแปลงหนี้เป็นทุน มีอัตราแลกเปลี่ยนอยู่ที่ 43.87
    บาทต่อหนึ่งเหรียญสหรัฐอเมริกา ทำให้บริษัทต้องรับภาระขาดทุนจากอัตราแลกเปลี่ยนจำนวน
    54.40 ล้านบาท

-   เงินต้นคงเหลืออีกจำนวน 18.45 ล้านเหรียญสหรัฐอเมริกา ในปี 2543 บริษัทฯ
    มีผลขาดทุนจากอัตราแลกเปลี่ยนเงินตราต่างประเทศเป็นเงิน 53.51 ล้านบาท
    ซึ่งใช้อัตราแลกเปลี่ยนอ้างอิงที่ธนาคารแห่งประเทศไทย ประกาศ ณ วันที่ 31 ธันวาคม 2543

7. กำไร (ขาดทุน) สุทธิ

บริษัทฯขาดทุน สุทธิในปี 2542 และ 2543 เท่ากับ 194.86 ล้านบาท และ 283.17 ล้านบาท
ตามลำดับ เนื่องมาจากการตั้งสำรองหนี้สูญและหนี้สงสัยจะสูญเพิ่มขึ้น
และการขาดทุนจากอัตราแลกเปลี่ยนเงินตราต่างประเทศตามรายละเอียดข้างต้น
ถึงแม้บริษัทฯจะได้รับยกเว้นดอกเบี้ยค้างจ่ายบางส่วนจำนวน 29,869,809.36 บาท
(760,512.41 เหรียญสหรัฐอเมริกา)
และได้บันทึกรายการเป็นกำไรจากการปรับโครงสร้างหนี้แล้วก็ตาม

  ฐานะการเงิน

จากภาวะเศรษฐกิจที่ถดถอยของประเทศ นโยบายการคัดเลือกสินเชื่อที่มีคุณภาพ
การปรับโครงสร้างหนี้ในปีที่ผ่านมา
ทำให้บริษัทมีการเปลี่ยนแปลงฐานะการเงินตามรายละเอียดต่อไปนี้ : -

1. สินทรัพย์

1.1 สินทรัพย์รวม และสินทรัพย์หมุนเวียน

  บริษัทมีสินทรัพย์รวมลดลงจาก 1,346.48 ล้านบาท ในปี 2542 เป็น 1,051.26 ล้านบาทในปี
  2543 ลดลง 295.22 ล้านบาท คิดเป็นอัตราการลดลง 21.93 %
  โดยเกิดจากการลดลงของสินทรัพย์หมุนเวียนจำนวน 299.47 ล้านบาท
  ซึ่งเกิดจากการนำเงินสดไปชำระหนี้แก่เจ้าหนี้ในระหว่างปี 2543 และการตั้งสำรองหนี้สูญเพิ่มขึ้น

2.  ลูกหนี้การค้า

- ลูกหนี้จากการซื้อสิทธิเรียกร้อง

  ในปี 2542 และ 2543 บริษัทฯมียอดลูกหนี้จากการซื้อสิทธิเรียกร้องสุทธิ
  (ก่อนหักค่าเผื่อหนี้สงสัยจะสูญ) จำนวน 1,196.12 ล้านบาท และ 1,430.38 ล้านบาท
  ตามลำดับ คิดเป็นอัตราเพิ่มขึ้น 19.58 %
  โดยลูกหนี้ที่มีการค้างชำระเงินต้นและดอกเบี้ยเป็นเวลานานกว่า 6 เดือน
  ได้มีการตั้งสำรองหนี้สงสัยจะสูญแล้ว ตามที่ได้กล่าวไว้ในหัวข้อ 5.3
  นโยบายการระงับรับรู้รายได้ และ ข้อ 5.4 นโยบายการตั้งสำรองหนี้สงสัยจะสูญ ส่วนลูกหนี้ปกติ
  มีวันครบกำหนดไม่เกิน 90 วัน

  - ลูกหนี้จากการให้เช่าทรัพย์สินทางการเงิน

  ในปี 2542 และ 2543
  บริษัทฯมีการบันทึกบัญชีสำหรับการให้เช่าทรัพย์สินทางการเงินสำหรับสัญญาที่เกิดขึ้นหลังวันที่ 31
  ธันวาคม 2537 (ก่อนหักค่าเผื่อหนี้สงสัยจะสูญ) เป็นจำนวน 167.75 ล้านบาท และ 129.51
  ล้านบาท ตามลำดับ คิดเป็นอัตราการขยายตัวลดลง 22.79% โดยในปี 2543บริษัทฯ
  ไม่มีการให้สินเชื่อดังกล่าวเพิ่มขึ้น ส่วนการตั้งสำรองหนี้สงสัยจะสูญ
  ดูได้จากตารางแสดงสำรองค่าเผื่อหนี้สงสัยจะสูญในข้อ 5.4

  - ลูกหนี้จากสินเชื่อสินค้าคงคลัง

  ในปี 2542 และ ปี 2543 บริษัทฯ มีลูกหนี้สินเชื่อสินค้าคงคลัง (ก่อนหักค่าเผื่อหนี้สงสัยจะสูญ)
  เป็นจำนวน 47.11 ล้านบาท และ 77.86 ล้านบาท ตามลำดับ คิดเป็นอัตราการขยายตัวเพิ่มขึ้น
  65.27% โดยรายการสินเชื่อสินค้าคงคลังดังกล่าว
  รวมรายการลูกหนี้จากการให้วงเงินหมุนเวียนล่วงหน้า
  และมีการให้สินเชื่อประเภทการให้วงเงินหมุนเวียนล่วงหน้าที่มีการแจ้งโอนสิทธิชัดเจนเพิ่มขึ้น
  อย่างไรก็ตาม บริษัทได้มีการตั้งสำรองหนี้สงสัยจะสูญของลูกหนี้ดังกล่าว
  ดูได้จากตารางแสดงสำรองค่าเผื่อหนี้สงสัยจะสูญในข้อ 5.4

  2. สภาพคล่อง

1.  กระแสเงินสด

  บริษัทฯมีขาดทุนสุทธิในปี 2543 จำนวน 283.17 ล้านบาท
  ซึ่งเกิดจากการตั้งสำรองหนี้สงสัยจะสูญจำนวน 198.62 ล้านบาท และ
  ผลขาดทุนที่ยังไม่เกิดขึ้นจริงจากอัตราแลกเปลี่ยนเงินตราต่างประเทศ จำนวน 104.42 ล้านบาท
  ทำให้บริษัทฯมีผลขาดทุนจากการดำเนินงานก่อนการเปลี่ยนแปลงในสินทรัพย์และหนี้สินดำเนินงานจำนวน
  12.22 ล้านบาท

  บริษัทมีการใช้กระแสเงินสดไปในกิจกรรมดำเนินงาน
  ในการขยายสินเชื่อโดยการรับซื้อหนี้การค้าเพิ่มจำนวน 236.34 ล้านบาท ใช้ในกิจกรรมลงทุน
  โดยการไถ่ถอนเงินลงทุนในตั๋วสัญญาใช้เงิน จำนวน 260 ล้านบาท ขณะเดียวกัน
  บริษัทฯได้จัดหาเงินโดยการออกหุ้นบุริมสิทธิเพิ่มทุน จำนวน 46,097,648 หุ้น
  ปัจจุบันเรียกชำระแล้วจำนวน 45,226,329 หุ้น เป็นเงิน 452,263,290 บาท
  และได้นำเงินที่มีอยู่ไปชำระหนี้เงินกู้

  ระยะยาว

2.  อัตราส่วนสภาพคล่องที่สำคัญ

  อัตราส่วนสินทรัพย์หมุนเวียนต่อหนี้สินหมุนเวียนของบริษัทในปี 2543 เท่ากับ 2.10 ดีขึ้นกว่าในปี
  2542 ทั้งนี้เนื่องจากได้มีการปรับโครงสร้างหนี้แล้วเสร็จ
  หนี้สินในส่วนที่ยังไม่ถึงกำหนดชำระภายใน 1 ปี ถูกจัดเป็นหนี้สินระยะยาว
  ทำให้บริษัทมีสภาพคล่องดีขึ้น

  3. แหล่งที่มาของเงินทุน

  3.1 ความเหมาะสมของโครงสร้างเงินทุน

  ในปีที่ผ่านมา บริษัทได้มีการเปลี่ยนแปลงโครงสร้างเงินทุน
  ด้วยการแปลงหนี้บางส่วนเป็นหุ้นบุริมสิทธิ ทำให้หนี้สินของบริษัทลดลง ขณะเดียวกัน
  ส่วนของผู้ถือหุ้นก็จะติดลบน้อยลง อย่างไรก็ตาม ตามสัญญาปรับโครงสร้างหนี้
  บริษัทมีแผนที่จะเพิ่มทุนจำนวน 230 ล้านบาท ในปี 2544

  3.2 ส่วนของผู้ถือหุ้น

  ตามที่ที่ประชุมวิสามัญผู้ถือหุ้น ครั้งที่ 1/2543 เมื่อวันที่ 16 สิงหาคม 2543
  มีมติพิเศษอนุมัติให้บริษัทลดทุนจดทะเบียนจาก 300 ล้านบาท เป็น 284,352,440.00 บาท
  และเพิ่มทุนจดทะเบียนจาก 284,352,440.00 บาท เป็น 745,328,920.00 บาท
  โดยแบ่งเป็นหุ้นสามัญ 28,435,244 หุ้น มูลค่าหุ้นละ 10.00 บาท
  และหุ้นบุริมสิทธิชนิดไม่สะสมและร่วมรับเงินปันผล จำนวน 46,097,648 หุ้น มูลค่าหุ้นละ 10.00
  บาท อัตราเงินปันผลร้อยละ 3 ต่อปี บริษัทฯ
  ได้จดทะเบียนเพิ่มทุนและลดทุนดังกล่าวกับกระทรวงพาณิชย์เมื่อวันที่ 13 กันยายน 2543
  หุ้นบุริมสิทธิมีสิทธิแปลงเป็นหุ้นสามัญในอัตรา 1:1 ในมูลค่าหุ้นละ 10.00 บาท
  โดยหุ้นบุริมสิทธิจะแปลงเป็นหุ้นสามัญได้ตั้งแต่วันที่ 13 กุมภาพันธ์ 2544 เป็นต้นไป
  ซึ่งการเพิ่มทุนดังกล่าวเป็นไปตามข้อตกลงในสัญญาปรับโครงสร้างหนี้

  บริษัทฯ ได้จำหน่ายหุ้นบุริมสิทธิให้กับผู้ถือหุ้นเดิม จำนวน 7,148 หุ้น ในราคาหุ้นละ 10.00บาท
  เป็นเงิน 71,480.00 บาท และหุ้นที่เหลือจำนวน 45,219,181 หุ้น บริษัทฯ
  ได้จำหน่ายให้กับเจ้าหนี้เงินกู้ ในราคาหุ้นละ 10.00 บาท เป็นเงิน 452,191,810.00 บาท
  และนำเงินทั้งหมดไปชำระคืนแก่เจ้าหนี้เงินกู้แล้วเมื่อวันที่ 6 ธันวาคม 2543

  3.3 หนี้สิน

  ในปี 2542 และ 2543 บริษัทฯมีหนี้สินเป็นจำนวน 1,528.82 ล้านบาท และ 1,064.51
  ล้านบาท ตามลำดับ คิดเป็นอัตราลดลง 30.37 % มีรายละเอียดที่เป็นสาระสำคัญดังนี้

1.  เงินกู้ยืมจากสถาบันการเงิน และเงินกู้ยืมระยะยาว

  รายละเอียดมาจากการที่บริษัทฯ
  และเจ้าหนี้เงินกู้ได้เห็นชอบร่วมกันในเงื่อนไขของสัญญาปรับโครงสร้างหนี้
  ซึ่งครอบคลุมการยืดระยะเวลาการชำระคืนเงินต้น และการเปลี่ยนอัตราดอกเบี้ย
  การแปลงหนี้เป็นทุน และการปรับปรุงแผนทางธุรกิจ
  โดยมีการลงนามในสัญญาปรับโครงสร้างหนี้เรียบร้อยแล้ว ตั้งแต่วันที่ 30 มิถุนายน 2543
  และการปรับโครงสร้างหนี้ดังกล่าวสำเร็จแล้ว โดยมีรายละเอียดข้อตกลง เงื่อนไข
  และการปฏิบัติทางบัญชี ดังนี้

1.  เงินต้นจำนวน 1,296,066,750.00 บาท (33 ล้านเหรียญสหรัฐอเมริกา)

  1.1 เงินกู้จำนวน 453,636,645.00 บาท (11.55 ล้านเหรียญสหรัฐอเมริกา)
  ชำระโดยการออกหุ้นบุริมสิทธิเพิ่มทุน

  1.2 ชำระ ณ วันปรับโครงสร้างหนี้ จำนวน 19.6 ล้านบาท (0.5 ล้านเหรียญสหรัฐอเมริกา)

  1.3 เงินกู้ส่วนที่เหลือ จำนวน 822,830,105.00 บาท (20.95 ล้านเหรียญสหรัฐอเมริกา)
  ชำระให้เสร็จสิ้นภายในเดือน มิถุนายน 2548 อัตราดอกเบี้ยร้อยละ SIBOR + 0.25 ถึง 1
  ต่อปี โดยบริษัทฯต้องปฏิบัติตามเงื่อนไขในสัญญา

2.  ดอกเบี้ยค้างจ่ายจำนวน 143,805,356.81 บาท (3,668,504 เหรียญสหรัฐอเมริกา)

    1.  ชำระ ณ วันทำสัญญา จำนวน 113,993,270.33 บาท (2,907,991.59
        เหรียญสหรัฐอเมริกา)

    2.  ดอกเบี้ยค้างจ่ายส่วนที่เหลือ จำนวน 29,869,809.36 บาท (760,512.41
        เหรียญสหรัฐอเมริกา) เจ้าหนี้ยกหนี้ให้โดยไม่ต้องชำระ ซึ่งบริษัทฯ
        ได้แสดงรายการดังกล่าวไว้เป็นรายการพิเศษในงบกำไรขาดทุน

  ทั้งนี้ บริษัทฯได้ปรับรายการหนี้สินที่ยังไม่ถึงกำหนดชำระใน 1 ปี
  ไปไว้ที่รายการเงินกู้ยืมระยะยาว จำนวน 588,890,386.04 บาท (14.95
  ล้านเหรียญสหรัฐอเมริกา) นอกจากนี้
  บริษัทฯมีนโยบายในการป้องกันความเสี่ยงจากอัตราแลกเปลี่ยนของเงินกู้ยืมที่เป็นเงินตราต่างประเทศ
  โดยการทำสัญญาซื้อขายเงินตราต่างประเทศล่วงหน้าไว้จำนวน 19,165,750
  เหรียญสหรัฐอเมริกา ในขณะที่บริษัทมีภาระหนี้ที่ต้องชำระเป็นเงินต้น 18,450,000
  เหรียญสหรัฐอเมริกา และมีดอกเบี้ยที่ต้องชำระจำนวน 715,750 เหรียญสหรัฐอเมริกา
  เพื่อเป็นการลดความเสี่ยงจากอัตราแลกเปลี่ยนดังกล่าว

  3.3.2 เจ้าหนี้เงินประกันจากการซื้อสิทธิเรียกร้อง

  เจ้าหนี้เงินประกันจากการซื้อสิทธิเรียกร้องเป็นหลักประกันที่บริษัทฯ
  เรียกจากลูกค้าในการใช้วงเงินแฟคตอริ่ง
  โดยในการเรียกหลักประกันในการใช้วงเงินประมาณร้อยละ 10 - 30 ของวงเงิน
  การพิจารณาอัตราดังกล่าวขึ้นอยู่กับคุณภาพของลูกค้า / ลูกหนี้
  ตลอดจนความสามารถในการชำระหนี้ และความเสี่ยงของเอกสาร
  หลักประกันดังกล่าวจะหักสะสมจากการขายสิทธิเรียกร้องแต่ละครั้งจนครบ
  และนำฝากธนาคารหรือสถาบันการเงินในชื่อของลูกค้า
  พร้อมสลักหลังค้ำประกันการใช้วงเงินและคืนลูกค้าทันทีเมื่อเลิกใช้บริการ โดยในปี 2542 และ ปี
  2543 มีเงินหลักประกันจากการซื้อสิทธิเรียกร้องจำนวน 30.86 ล้านบาท และ 60.32 ล้านบาท
  ตามลำดับ คิดเป็นอัตราการขยายตัวเพิ่มขึ้น 95.43%

  ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

ปัจจัยหลักที่อาจจะมีผลต่อการดำเนินงานและฐานะการเงินของบริษัท
คือสภาพตลาดการเงินในปัจจุบัน ที่ไม่เอื้ออำนวยให้บริษัทสามารถจัดหาแหล่งเงินทุนได้
ทั้งจากตลาดเงินและตลาดทุน ในด้านตลาดเงิน การขอกู้เงินจากสถาบันการเงินต่าง ๆ ทำได้ยาก
เนื่องจากมีการชะลอการให้สินเชื่อ ส่วนในด้านตลาดทุน ก็ไม่เอื้ออำนวยให้สามารถเพิ่มทุนได้
ทำให้บริษัทต้องเสาะหาแหล่งเงินทุนอื่น ๆ
ที่สามารถสนับสนุนการเพิ่มทุนของบริษัทได้ตามสัญญาปรับโครงสร้างหนี้